

VLADA REPUBLIKE HRVATSKE

Zagreb, 3. listopada 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o davanju prethodne suglasnosti predstavniku Vlade Republike Hrvatske za prihvaćanje amandmana drugih predlagatelja na Konačni prijedlog zakona o izmjenama i dopunama Zakona o sestrinstvu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIJEDLOG

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj \_\_\_\_\_\_\_\_\_\_\_ 2024. donijela

**Z A K L J U Č A K**

Daje se prethodna suglasnost predstavniku Vlade Republike Hrvatske za prihvaćanje amandmana Nikoline Baradić, zastupnice u Hrvatskom saboru, od 27. rujna 2024., na Konačni prijedlog zakona o izmjenama i dopunama Zakona o sestrinstvu.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

 Zastupnica Nikolina Baradić podnijela je amandman na članak 1. kojim se predlaže:

 Članak 1. mijenja se i glasi:

„Viša razina obrazovanja medicinskih sestara stječe se završetkom prijediplomskog stručnog ili sveučilišnog studija sestrinstva i/ili diplomskog stručnog ili sveučilišnog studija sestrinstva nakon završenog prijediplomskog studija sestrinstva.“.

Ovim se člankom uvrštavaju do sada izostavljeni stručni diplomski studiji koji provode osposobljavanje medicinskih sestara nakon završenog (stručnog/sveučilišnog) prijediplomskog studija sestrinstva te se nužno terminologija, nazivlja studija, usklađuju sa Zakonom o visokom obrazovanju i znanstvenoj djelatnosti („Narodne novine“ broj 119/22.). Izmjena se donosi radi jasnijeg razumijevanja postojećeg standarda i slijeda obrazovanja medicinskih sestara s obzirom na Zakonom propisane minimalne uvjete osposobljavanja medicinskih sestara.

Ključno je naglasiti slijed i standard obrazovanja u sestrinskoj profesiji, a sve iz razloga što se završetkom sveučilišnog ili stručnog diplomskom studija sestrinstva viša razina obrazovanja medicinskih sestara ostvaruje tek ukoliko je prethodno završen prijediplomski stručni ili sveučilišni studij sestrinstva. Naime, Zakon o sestrinstvu („Narodne novine“, br. 121/03., 117/08. i 57/11.) propisuje kako medicinske sestre kompetencije stječu obrazovanjem i to po razinama koje propisuje članak 16. a toga Zakona. Sestrinstvo je regulirana profesija te je zajednički dio studijskog programa na prijediplomskoj razini izrađen sukladno Direktivi 2005/36/EZ, a koja propisuje minimum osposobljavanja medicinskih sestara svih zemalja članica.

 Slijedom svega navedenoga, amandman je osnovan te se daje prethodna suglasnost predstavniku Vlade Republike Hrvatske za prihvaćanje navedenog amandmana.